La falla de Datos ye un cabalgamiento u falla inversa de lo Sistema Iberico con dirección NO-SE que desparte las unidatz de Baduls y Ferrera en lo Macizo de Calatayú y Mont-albán. L'actividat d'esta falla encomenzó por lo menos en lo Permián y continó en lo ciclo alpín. La part superior de lo cabalgamiento ye la unidat de Baduls y la part inferior las unidatz de Ferrera y Mesons. En qualques partz la falla de Datos posa en contacto los materials cambrians y proterozoicos de la unidat de Baduls con materials menos antigos con edatz que van dende l'Ordovicián a lo Devonián de las unidatz de Ferrera y Mesons.